Omer Mateen
Omar Mir Seddique Mateen (jdb. 16 çiriya paşîn 1986 - m. 12 hezîran 2016) zilamekî komkuj û terorîstekî efxanî-amerîkî bû ku di 12ê hezîrana 2016an de êrîşa bi çekan li ser mêvanên LGBT yên klûbeke şevê kir. Bûyer li klûba bi navê Pulse, li Orlando (Florîda) pêk hat û di encamê de 49 kes qurban bûn û 53 kes birîndar bûn û êrîşker ji aliyê polîsan ve jî hate kuştin.

Jînenîgar 
Ew li New York City ji dayik bû. Dê û bavê wî li Efxanistan ji dayik bûne û peştûn bûn. Bavê wî Mîr Siddîq Metîn di sala 1980an de ji Efxanîstanê hatiye Amerîkayê. û di 17ê çiriya paşîna (November) 1989ê de bû hemwelatiyê Amerîkayê. Mîr Siddîq Metîn xwediyê kanala televizyona "Peyamî Efxan" bû ku tê de kîna xwe ya ji Pakistanê anî ziman. Neteweperestên peştûn ji Pakistanê nefret dikin ku Pakistan dagir kirine axa Peştûn. Sê birayên Metîn hene. Piştî ku çend salan li New York City mezin bû, ew di sala 1991 de tevî malbata xwe çû Florida. Malbata wî tenê wekî binavkirî misilman, lê ne olî hate binav kirin.

2011-2016  
Mateen di sala 2011an de du caran çû Siûdî. Karbidestên siûdî ji bo lêkolînkirina seferên Mateen bi FBI re hevkarî kirin.

Di heman salê de, Mateen hevjîna xwe Nûr Zahî Selman li ser malperek serhêl nas kir û di 29ê îlona 2011ê de li Kalîforniyayê zewicî. Nûr Selman a ku li Kaliforniya mezin bûbû, keça koçberên filistînî bû. Wê di kanûna pêşîn a 2015an de hevjînê xwe berda. Di dema mirina wî de, Mateen kurekî şeş salî bi Nûr Selman re hebû.

Dibêjin ku Mateen ji zarokatiya xwe ve her tim fikrên nijadperest û homofobî aniye ziman.

Êrîşa Mateen li ser mêvanên klûba Pulse li Orlandoyê, 2016 
Di 12ê hezîrana 2016an de êrîşa bi guleyan li mêvanên LGBT yên klûba Pulse kir û di encamê de 49 kes qurban bûn û 53 kes birîndar bûn. Êrîşker Mateen jî ji aliyê polîsan ve hate kuştin.

Çavkanî